
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 113 

8 Μαίου 2014 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 70 

Προσαρμογή της ελληνικής νομοθεσίας προς την Οδη¬ 
γία 2011/82/ΕΕ του Ευρωπαϊκού Κοινοβουλίου και του 
Συμβουλίου της 25ης Οκτωβρίου 2011 για τη διευ¬ 
κόλυνση της διασυνοριακής ανταλλαγής πληροφο¬ 
ριών για τροχαίες παραβάσεις που έχουν σχέση με 
την οδική ασφάλεια. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπ’ όψη: 

1. Τις διατάξεις: 

α) Του άρθρου 1 παρ. 2, των άρθρων 3 και 4 του 
ν. 1338/1983 «Εφαρμογή του Κοινοτικού Δικαίου» (Α' 34), 
όπως το άρθρο 1, και η παρ. 5 αυτού, τροποποιήθηκαν 
με τις παρ. 1 και 2 του άρθρου 6 του ν. 1440/1984 «Συμ¬ 
μετοχή της Ελλάδος στο κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επεν¬ 
δύσεων, στο Κεφάλαιο της Ευρωπαϊκής Κοινότητας Άν- 
θρακος και Χάλυβος και του Οργανισμού Εφοδιασμού 
ΕΥΡΑΤΟΜ» (Α' 70) και όπως η παρ. 2 του άρθρου 3 
του ν. 1338/83 αντικαταστάθηκε με το άρθρο 65 του 
ν. 1892/1990 «Για τον εκσυγχρονισμό και την ανάπτυξη 
και άλλες διατάξεις» (Α' 101) και το άρθρο 4 αντικατα- 
στάθηκε με το άρθρο 6 παρ. 4 του ν. 1440/1984 και τρο¬ 
ποποιήθηκε διαδοχικά, με τα άρθρα 7 του ν. 1775/1988 
(Α' 101), 31 του ν. 2076/1992 (Α' 130), 19 του ν. 2367/1995 
(Α' 261), 22 του ν. 2789/2000 (Α' 21), 48 του ν. 3427/2005 
(Α'312) και 91 του ν. 3862/2010 (Α' 113). 

β) Του άρθρου 22 του ν. 2362/1995 «Περί Δημοσίου 
Λογιστικού, ελέγχου των Δαπανών του Κράτους και 
άλλες διατάξεις» (Α' 247). 

γ) Του άρθρου δευτέρου του ν. 2077/1992 «Κύρωση της 
Συνθήκης για την Ευρωπαϊκή Ένωση και των σχετικών 
πρωτοκόλλων και δηλώσεων που περιλαμβάνονται στην 
Τελική Πράξη» (Α' 136). 

δ) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», ο οποίος κυ¬ 
ρώθηκε με το άρθρο πρώτο του Π.Δ. 63/2005 (Α' 98). 

ε) Του άρθρου 1 του π.δ. 118/2013 (Α' 152) «Τροποποίηση 
του π.δ. 85/2012 (Α' 141) -Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 


Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως». 

στ) Του π.δ. 119/2013 (Α' 153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

ζ) Του π.δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (ΦΕΚ Α' 
141), όπως ισχύει και ιδίως το άρθρο 3 αυτού όπως αντι- 
καταστάθηκε με το άρθρο 2 του π.δ. 118/2013 (Α' 152)». 

η) Του π.δ. 113/2010 «Ανάληψη υποχρεώσεων από τους 
Διατάκτες» (Α' 194). 

0) Της υπ’ αριθμ. 329/03.07.2013 απόφασης του Πρω¬ 
θυπουργού και του Υπουργού Υποδομών, Μεταφορών 
και Δικτύων «Ανάθεση αρμοδιοτήτων στον Υφυπουργό 
Υποδομών, Μεταφορών και Δικτύων Μιχαήλ Παπαδό- 
πουλο» (Β' 1655), όπως τροποποιήθηκε με την υπ’ αριθμ. 
1208/10.07.2013 (Β' 1718) απόφαση. 

ι) Της υπ’ αριθμ. 56568/28.05.2004 απόφασης του 
Υπουργού Δικαιοσύνης «Μεταβίβαση αρμοδιοτήτων του 
Υπουργού Δικαιοσύνης στο Γενικό Γραμματέα, στους 
Γενικούς Διευθυντές, στους Διευθυντές, στους Προ¬ 
ϊσταμένους Τμημάτων της Κεντρικής Υπηρεσίας του 
Υπουργείου Δικαιοσύνης και στους Προϊσταμένους των 
περιφερειακών υπηρεσιών αυτού» (Β'842), όπως ισχύει. 

ια) Της υπ’ αριθμ. 7004/3/60-ε/06.09.2012 απόφασης 
του Υπουργού Δημόσιας Τάξης και Προστασίας του 
Πολίτη «Μεταβίβαση αρμοδιοτήτων Υπουργού Δημόσιας 
Τάξης και Προστασίας του Πολίτη επί θεμάτων Ελλη¬ 
νικής Αστυνομίας σε υφιστάμενα υπηρεσιακά όργανα» 
(Β' 2459), όπως ισχύει. 

ιβ) Της υπ’ αριθμ. Υ48/9.7.2012 απόφασης του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα» (Β' 2105). 

ιγ) Της Α-33824/2683/2004 (Β' 1514) Κοινής Υπουργικής 
Απόφασης των Υπουργών Οικονομίας και Οικονομικών 
και Μεταφορών και Επικοινωνιών «Προσαρμογή της 
ελληνικής νομοθεσίας προς τις διατάξεις των οδηγι¬ 
ών 1999/37/ΕΚ του Συμβουλίου της 29ης Απριλίου 1999 
(τεύχος ΕΈ. αρ. Ι_138/1-6-1999, σελ. 57-65) και 2003/127/ 
ΕΚ της Επιτροπής της 23ης Δεκεμβρίου 2003 που τρο¬ 
ποποιεί την οδηγία 1999/37/ΕΚ του Συμβουλίου σχετικά 
με τα έγγραφα κυκλοφορίας οχημάτων». 

2. Το γεγονός ότι, από την εφαρμογή των διατάξε¬ 
ων του διατάγματος αυτού προκαλείται σε βάρος του 
κρατικού προϋπολογισμού: 

α) Εφάπαξ δαπάνη ύψους σαράντα χιλιάδων (40.000) 
Ευρώ περίπου από την προμήθεια και εγκατάσταση του 
συστήματος ΕΨΟΑΒΙ3 και 

β) Ετήσια δαπάνη ύψους είκοσι ένα χιλιάδων (21.000) 
Ευρώ περίπου από την κάλυψη των εξόδων λειτουργί¬ 
ας του εν λόγω συστήματος. Η ανωτέρω δαπάνη για 
το τρέχον έτος θα καλυφθεί από τις εγγεγραμμένες 
πιστώσεις του Π/Υ του Υπουργείου Υποδομών, Μετα¬ 
φορών και Δικτύων (Ε.Φ.39-110) και για τα επόμενα έτη 
από τις πιστώσεις που θα εγγράφονται για το σκοπό 
αυτό στον ανωτέρω Π/Υ. 

3. Την υπ’ αριθμ. ΔΟΔ/2974/698/Γεν. θεμ./22.01.2014 βε¬ 
βαίωση δέσμευσης για δαπάνες ΕΨΟΑΒΙ3, του Τμήματος 
Εκτέλεσης Τακτικού Προϋπολογισμού της Διεύθυνσης 
Οικονομικής Διαχείρισης της Γενικής Διεύθυνσης Οικο¬ 
νομικών Υπηρεσιών του ΥΠΥΜΕΔΙ. 

4. Την υπ’ αριθμ. Οικ.3028/344/16.01.2014 βεβαίωση επάρ¬ 
κειας πιστώσεων για δαπάνες ΕΙΙΟΑΒΙδ, του Τμήματος 
Τακτικού Προϋπολογισμού και Μ.Π.Δ.Σ. της Διεύθυνσης 
Προϋπολογισμού και Δημοσιονομικών Αναφορών της Γ ε¬ 
νικής Διεύθυνσης Οικονομικών Υπηρεσιών του ΥΠΥΜΕΔΙ. 

5. Την από 05.11.2013 πρόταση της Ομάδας Διοίκη¬ 
σης Έργου με αντικείμενο την εναρμόνιση της οδη¬ 
γίας 2011/82/ΕΕ, που συγκροτήθηκε με την υπ’ αριθμ. 
Δ7β/5617/7581/19-3-2013 (ΑΔΑ: ΒΕ 271-Χ1Χ) απόφαση του 
Γ ενικού Γ ραμματέα Μεταφορών, όπως τροποποιήθηκε 
με την υπ’ αριθμ. οικ. Δ7β/33339/5249/25.07.2013 (ΑΔΑ: 
ΒΛΩΒ1-ΧΣΙ) απόφαση. 

6. Την υπ’ αριθμ. 99/2014 Γνωμοδότηση του Συμβουλίου 
της Επικράτειας, μετά από πρόταση του Αναπληρωτή 
Υπουργού Οικονομικών, του Υπουργού Ανάπτυξης και 
Ανταγωνιστικότητας, του Υφυπουργού Υποδομών, Με¬ 
ταφορών και Δικτύων και των Υπουργών Δικαιοσύνης 
Διαφάνειας και Ανθρωπίνων Δικαιωμάτων και Δημοσίας 
Τάξης και Προστασίας του Πολίτη, αποφασίζουμε: 

Αρθρο 1 

(Αρθρο 1 Οδηγίας 2011/82) 

Σκοπός 

Σκοπός του παρόντος διατάγματος είναι η εξασφά¬ 
λιση υψηλού επιπέδου προστασίας για όλους τους 
χρήστες του οδικού δικτύου στην Ευρωπαϊκή Ένωση 
με τη διευκόλυνση της αυτοματοποιημένης διασυνορι¬ 
ακής ανταλλαγής πληροφοριών σχετικά με τις τροχαί¬ 
ες παραβάσεις, που αφορούν την οδική ασφάλεια και, 
μέσω αυτής, με την επιβολή κυρώσεων, όταν οι εν λόγω 
παραβάσεις διαπράττονται με όχημα που έχει αριθμό 
κυκλοφορίας κράτους μέλους άλλου από το κράτος 
μέλος όπου διεπράχθη η παράβαση. 

Αρθρο 2 

(Αρθρα 2 και 3 Οδηγίας 2011/82) 

Πεδίο εφαρμογής 

Το παρόν διάταγμα εφαρμόζεται στις κάτωθι τροχαίες 
παραβάσεις που αφορούν την οδική ασφάλεια σύμφω¬ 
να με τις διατάξεις του Κώδικα Οδικής Κυκλοφορίας 
[ν. 2696/1999 (Α’ 57), όπως ισχύει] και των κατ’ εξουσιο¬ 
δότηση αυτού κανονιστικών αποφάσεων: 


α) Υπέρβαση ορίου ταχύτητας, 
β) Μη χρήση ζώνης ασφαλείας και συστημάτων συ¬ 
γκράτησης για παιδιά στα οχήματα, 
γ) Παραβίαση ερυθρού φωτεινού σηματοδότη ή σχετι¬ 
κού σήματος ή σήμανσης ακινητοποίησης του οχήματος, 
δ) Οδήγηση υπό την επίδραση οινοπνεύματος, 
ε) Οδήγηση υπό την επίδραση φαρμάκων ή τοξικών 
ουσιών, 

στ) Μη χρήση προστατευτικού κράνους, 
ζ) Χρήση απαγορευμένης λωρίδας κυκλοφορίας, 
η) Παράνομη χρήση κινητού τηλεφώνου ή άλλης συ¬ 
σκευής επικοινωνίας κατά την οδήγηση. 

Αρθρο 3 

(Αρθρο 3 και παρ. 3 Άρθρου 4 Οδηγίας 2011/82) 

Ορισμοί 

1. Για τον σκοπό του παρόντος διατάγματος, εφαρ¬ 
μόζονται οι ακόλουθοι ορισμοί 

α) «Όχημα»: Κάθε μηχανοκίνητο όχημα, συμπεριλαμβα¬ 
νομένων των μοτοσικλετών, το οποίο χρησιμοποιείται 
για την οδική μεταφορά προσώπων ή εμπορευμάτων, 
β) «Κράτος μέλος της παράβασης»: Το κράτος μέλος 
όπου διεπράχθη η παράβαση, 
γ) «Κράτος μέλος αριθμού κυκλοφορίας»: Το κράτος 
μέλος, το οποίο εξέδωσε την άδεια κυκλοφορίας του 
οχήματος, με το οποίο διεπράχθη η παράβαση, 
δ) «Εθνικό σημείο επαφής»: Η αρμόδια αρχή που έχει 
ορισθεί για την ανταλλαγή δεδομένων ταξινόμησης οχη¬ 
μάτων (Ν/Βϋ). Εθνικό Σημείο Επαφής για την Ελλάδα 
ορίζεται η Διεύθυνση Οργάνωσης και Πληροφορικής 
του Υπουργείου Υποδομών, Μεταφορών και Δικτύων. 

ε) «Αυτοματοποιημένη αναζήτηση»: Η διαδικασία απ’ 
ευθείας (οηΐίηο) αποστολής ηλεκτρονικού αιτήματος για 
την εξέταση συγκεκριμένων βάσεων δεδομένων ενός, 
περισσοτέρων ή όλων των κρατών μελών ή των συμμε- 
τεχουσών χωρών, μέσω του Εθνικού Σημείου Επαφής. 

στ) «Κάτοχος οχήματος»: Το πρόσωπο στο όνομα του 
οποίου έχει ταξινομηθεί το όχημα, σύμφωνα με το δί¬ 
καιο του κράτους μέλους ταξινόμησης. 

2. Γ ια τους σκοπούς του παρόντος ισχύουν, επίσης, 
οι ακόλουθοι ορισμοί 

α) «Υπηρεσία Αυτοματοποιημένης Αναζήτησης»: Η 
κατά τόπον αρμόδια για τη βεβαίωση των παραβάσεων 
του άρθρου 2 του παρόντος υπηρεσία της Ελληνικής 
Αστυνομίας που ασκεί καθήκοντα Τροχαίας και υποβάλ¬ 
λει εξερχόμενο αίτημα προς τα Εθνικά Σημεία Επαφής 
των άλλων κρατών μελών μέσω του Εθνικού Σημείου 
Επαφής για την Ελλάδα. 

β) «Υποκείμενο των δεδομένων»: Το φυσικό πρόσω¬ 
πο, όπως ορίζεται στο στοιχείο γ του άρθρου 2 του 
ν. 2472/1997 για την προστασία του ατόμου από την 
επεξεργασία δεδομένων προσωπικού χαρακτήρα. 

Άρθρο 4 

(Αρθρο 4 Οδηγίας 2011/82) 

Διαδικασία ανταλλαγής πληροφοριών 
μεταξύ των κρατών μελών 

1. Το Εθνικό Σημείο Επαφής για την Ελλάδα επιτρέπει, 
για την έρευνα των αναφερόμενων στο άρθρο 2 τρο¬ 
χαίων παραβάσεων που αφορούν την οδική ασφάλεια, 
στα Εθνικά Σημεία Επαφής των άλλων κρατών μελών 
την πρόσβαση στο εθνικό Αρχείο Αδειών Κυκλοφορίας, 
δίνοντας τη δυνατότητα να διεξάγεται αυτοματοποιη¬ 
μένη αναζήτηση αναφορικά με: 

α) δεδομένα που αφορούν το όχημα και 

β) δεδομένα που αφορούν τον κάτοχο της άδειας 
κυκλοφορίας, 

τα οποία περιλαμβάνονται στο Παράρτημα I του πα¬ 
ρόντος διατάγματος. 

2. Κάθε ηλεκτρονική αποστολή εξερχόμενου αιτήμα¬ 
τος υποβάλλεται από την Υπηρεσία Αυτοματοποιημένης 
Αναζήτησης μέσω του Εθνικού Σημείου Επαφής για την 
Ελλάδα, με χρήση του πλήρους αριθμού κυκλοφορίας 
του οχήματος. 

Η παραπάνω αυτοματοποιημένη αναζήτηση πραγμα¬ 
τοποιείται σύμφωνα με τις διαδικασίες που περιγράφο- 
νται στο Κεφάλαιο 3 του Παραρτήματος της απόφασης 
2008/616/ΔΕΥ, εκτός από το Σημείο 1 του Κεφαλαίου 3 
του Παραρτήματος της απόφασης 2008/616/ΔΕΥ, για 
το οποίο εφαρμόζεται το Παράρτημα I του παρόντος. 

Η Υπηρεσία Αυτοματοποιημένης Αναζήτησης χρησιμο¬ 
ποιεί, σύμφωνα με το παρόν διάταγμα, τα διαβιβασθέντα 
δεδομένα που αφορούν τον κύριο ή κάτοχο του οχήμα¬ 
τος για τη διερεύνηση των τροχαίων παραβάσεων του 
άρθρου 2 του παρόντος διατάγματος και την επιβολή 
κυρώσεων. 

3. Το Εθνικό Σημείο Επαφής για την Ελλάδα λαμβά¬ 
νει όλα τα αναγκαία μέτρα για να διασφαλίσει ότι η 
ανταλλαγή πληροφοριών διεξάγεται με διαλειτουργικά 
ηλεκτρονικά μέσα χωρίς ανταλλαγή δεδομένων που 
αφορούν άλλες βάσεις δεδομένων και με οικονομικά 
αποδοτικό και ασφαλή τρόπο. 

Άρθρο 5 

(Άρθρο 5 Οδηγίας 2011/82) 

Ενημερωτική επιστολή για τροχαία παράβαση 
που αφορά την οδική ασφάλεια 

1. Η Υπηρεσία Αυτοματοποιημένης Αναζήτησης απο¬ 
φασίζει εάν θα κινήσει τις διαδικασίες για τη διερεύνηση 
των τροχαίων παραβάσεων του άρθρου 2 του παρόντος. 

Σε περίπτωση που η Υπηρεσία Αυτοματοποιημένης 
Αναζήτησης αποφασίσει να διερευνήσει τροχαία πα¬ 
ράβαση κατά το άρθρο 2 του παρόντος, οφείλει να 
ενημερώνει τον ιδιοκτήτη, τον κάτοχο του οχήματος 
ή τον καθ’ οιονδήποτε τρόπο αναγνωρισθέντα ύποπτο 
της παράβασης. 

2. Η ενημερωτική επιστολή που αποστέλλεται από την 
Υπηρεσία Αυτοματοποιημένης Αναζήτησης στον ιδιο¬ 
κτήτη, τον κάτοχο του οχήματος ή τον καθ’ οιονδήποτε 
τρόπο αναγνωρισθέντα ύποπτο της παράβασης, συμπε¬ 
ριλαμβάνει το είδος της παράβασης που διαπράχθηκε 
από τις ανωτέρω περιγραφόμενες στο άρθρο 2 του 
παρόντος, τον τόπο, την ημερομηνία και το χρόνο της 
παράβασης, καθώς και την κύρωση που προβλέπεται 
στις αντίστοιχες διατάξεις του Κώδικα Οδικής Κυκλο¬ 
φορίας και τις κατ’ εξουσιοδότηση αυτού διατάξεις. Σε 
περίπτωση που οι ανωτέρω τροχαίες παραβάσεις έχουν 
διαπιστωθεί με τη χρήση συσκευής ελέγχου απαιτεί¬ 
ται και η καταγραφή των στοιχείων που αφορούν τη 
συσκευή αυτή. 

Για το σκοπό αυτό, η Υπηρεσία Αυτοματοποιημένης 
Αναζήτησης κάνει χρήση του προτύπου που περιλαμ¬ 
βάνεται στο Παράρτημα II του παρόντος. 

3. Η ενημερωτική επιστολή συντάσσεται στη γλώσσα 
του εγγράφου του αριθμού κυκλοφορίας, εφόσον είναι 
διαθέσιμη, ή σε μια από τις επίσημες γλώσσες του κρά¬ 
τους μέλους του αριθμού κυκλοφορίας. 


Άρθρο 6 

(Άρθρο 6 Οδηγίας 2011/82) 

Υποβολή εκθέσεων από τα 
κράτη μέλη προς την Επιτροπή 

Το Εθνικό Σημείο Επαφής για την Ελλάδα, αποστέλ¬ 
λει στην Ευρωπαϊκή Επιτροπή, έως την 7η Νοεμβρίου 
2014, προκαταρκτική έκθεση. Επίσης οφείλει να απο- 
στείλει, έως την 6η Μάίου 2016, ολοκληρωμένη έκθεση, 
την οποία στη συνέχεια οφείλει να αποστέλλει κάθε 
δύο έτη. 

Η ολοκληρωμένη έκθεση περιλαμβάνει τον αριθμό των 
αυτοματοποιημένων αναζητήσεων που πραγματοποίησε 
η Υπηρεσία Αυτοματοποιημένης Αναζήτησης, τα Εθνικά 
Σημεία Επαφής των άλλων κρατών μελών προς τα οποία 
υποβλήθηκαν αιτήματα αυτοματοποιημένης αναζήτη¬ 
σης, το είδος της παράβασης για το οποίο υποβλήθηκε 
αίτημα, καθώς και ο αριθμός των αιτημάτων που δεν 
απαντήθηκαν. 

Επίσης περιλαμβάνει περιγραφή της κατάστασης σε 
εθνικό επίπεδο σε σχέση με τη συνέχεια που δίδεται 
σε τροχαίες παραβάσεις που αφορούν την οδική ασφά¬ 
λεια, βασισμένη στο ποσοστό τέτοιων παραβάσεων που 
συνοδεύονται από ενημερωτικές επιστολές. 

Άρθρο 7 

(Άρθρο 7 Οδηγίας 2011/82) 

Προστασία των δεδομένων 

1. Τα δεδομένα που ανταλλάσσονται αυτοματοποιημέ¬ 
να μέσω του Εθνικού Σημείου Επαφής για την Ελλάδα 
τυγχάνουν επεξεργασίας, συμπεριλαμβανομένης κάθε 
περαιτέρω επεξεργασίας από την Υπηρεσία Αυτομα¬ 
τοποιημένης Αναζήτησης, αποκλειστικά για το σκοπό 
του παρόντος διατάγματος. Το Εθνικό Σημείο Επαφής 
για την Ελλάδα συνιστά τον υπεύθυνο επεξεργασίας 
κατά την έννοια του στοιχείου ζ' του άρθρου 2 του 
ν. 2472/1997 για την επεξεργασία που λαμβάνει χώρα 
κατά την πρόσβαση των Εθνικών Σημείων Επαφής των 
άλλων κρατών μελών στο εθνικό Αρχείο Αδειών Κυ¬ 
κλοφορίας. Ως προς την επεξεργασία δεδομένων που 
πραγματοποιείται μέσω της υποβολής εξερχόμενων 
αιτημάτων από την Υπηρεσία Αυτοματοποιημένης Ανα¬ 
ζήτησης, το Εθνικό Σημείο Επαφής για την Ελλάδα συ- 
νιστά τον εκτελούντα την επεξεργασία κατά την έννοια 
του στοιχείου η' του άρθρου 2 του ν. 2472/1997. 

2. Προς το σκοπό της εξασφάλισης επικαιροποιημέ- 
νων και ακριβών στοιχείων ως προς τα διαβιβαζόμενα 
δεδομένα, επιτρέπεται η διασταύρωση της διεύθυνσης 
του κατόχου της άδειας κυκλοφορίας μέσω του αριθμού 
φορολογικού μητρώου του, εφόσον περιλαμβάνεται στα 
τηρούμενα δεδομένα, με τα στοιχεία που τηρεί η Γ ενική 
Γραμματεία Πληροφοριακών Συστημάτων στο «Μητρώο 
Διευθύνσεων Φυσικών και μη Φυσικών Προσώπων». Η 
πρόσβαση, το αίτημα πρόσβασης καθώς και τα στοιχεία 
που διαβιβάζονται καταγράφονται με ασφάλεια από τη 
Γ ενική Γ ραμματεία Πληροφοριακών Συστημάτων, ανα¬ 
λογικούς εφαρμοζόμενης της διάταξης της παραγράφου 
4 του παρόντος άρθρου. 

3. Για την ασφάλεια και προστασία των διαβιβαζόμε¬ 
νων δεδομένων χρησιμοποιούνται οι λογισμικές εφαρ¬ 
μογές, όπως αυτές που έχουν ειδικά ορισθεί για τους 
σκοπούς του άρθρου 12 της απόφασης 2008/615/ΔΕΥ, 
καθώς και τροποποιημένων εκδόσεων των εν λόγω 
λογισμικών εφαρμογών, σύμφωνα με το Παράρτημα 

I του παρόντος διατάγματος και με τα Σημεία 2 και 3 
του Κεφαλαίου 3 του Παραρτήματος της απόφασης 
2008/616/ΔΕΥ. Οι τροποποιημένες εκδόσεις των λογι¬ 
σμικών εφαρμογών εξασφαλίζουν τόσο την επιγραμμική 
ανταλλαγή σε πραγματικό χρόνο, όσο και την ανταλλα¬ 
γή παρτίδων, με την τελευταία να παρέχει δυνατότητα 
ανταλλαγής πολλαπλών αιτήσεων ή απαντήσεων σε 
ένα μόνο μήνυμα. 

4. Το Εθνικό Σημείο Επαφής για την Ελλάδα τηρεί 
πλήρη αρχεία καταγραφής από τα οποία να προκύ¬ 
πτουν τα δεδομένα που διαβιβάσθηκαν στο Εθνικό 
Σημείο Επαφής του κράτους μέλους της παράβασης, η 
ημερομηνία της αυτοματοποιημένης πρόσβασης καθώς 
και το Εθνικό Σημείο Επαφής του κράτους μέλους της 
παράβασης. Επίσης τηρεί πλήρη αρχεία καταγραφής 
από τα οποία να προκύπτει η Υπηρεσία Αυτοματο¬ 
ποιημένης Αναζήτησης, τα δεδομένα που αναζήτησε 
και έλαβε από τα Εθνικά Σημεία Επαφής των άλλων 
κρατών μελών, η ημερομηνία της αυτοματοποιημένης 
πρόσβασης καθώς και το Εθνικό Σημείο Επαφής του 
κράτους μέλους από το οποίο ελήφθησαν τα δεδο¬ 
μένα. Τα αρχεία καταγραφής χρησιμοποιούνται για 
τον έλεγχο της εύρυθμης λειτουργίας της λογισμικής 
εφαρμογής, την παροχή έννομης προστασίας και για 
το σκοπό της παραγράφου 6 του παρόντος άρθρου. Τα 
περιλαμβανόμενα στα αρχεία καταγραφής δεδομένα 
διαγράφονται μετά δύο έτη από την ημερομηνία πα¬ 
ραγωγής τους. Στα αρχεία καταγραφής εφαρμόζονται 
κατάλληλα οργανωτικά και τεχνικά μέτρα, ώστε να 
διασφαλίζεται η εμπιστευτικότητα, ακεραιότητα και 
διαθεσιμότητα των δεδομένων. 

5. Για την εκπλήρωση της υποχρέωσης ενημέρωσης 
του υπευθύνου επεξεργασίας κατά τις παραγράφους 
1 και 3 του άρθρου 11 του ν.2472/1997, τα στοιχεία που 
αναφέρονται στη διάταξη της παραγράφου 1 του άρ¬ 
θρου 11 του ν.2472/1997 περιγράφονται με τρόπο σαφή 
και εύληπτο σε εμφανές και ευκόλως προσβάσιμο ση¬ 
μείο της ιστοσελίδας του Εθνικού Σημείου Επαφής για 
την Ελλάδα. 


6. Το υποκείμενο των δεδομένων έχει το δικαίω¬ 
μα να πληροφορείται σχετικά με το ποια προσωπικά 
δεδομένα που τηρούνται στο εθνικό Αρχείο Αδει¬ 
ών Κυκλοφορίας του Εθνικού Σημείου Επαφής για 
την Ελλάδα διαβιβάστηκαν στο κράτος μέλος της 
παράβασης, συμπεριλαμβανομένων της ημερομηνί¬ 
ας του αιτήματος και του Εθνικού Σημείου Επαφής 
του κράτους μέλους της παράβασης.Έχει, επίσης, το 
δικαίωμα να πληροφορείται την Υπηρεσία Αυτοματο¬ 
ποιημένης Αναζήτησης. 

7. Γ ια όσα δεν ορίζονται ειδικότερα στο παρόν άρθρο 
και αφορούν στην επίτευξη του σκοπού του παρόντος 
διατάγματος εφαρμόζονται οι διατάξεις του ν.2472/1997, 
όπως ισχύει. 

Άρθρο 8 

(Άρθρο 8 Οδηγίας 2011/82) 

Πληροφορίες για χρήστες 
του οδικού δικτύου στην Ένωση 

Οι αρμόδιες Διευθύνσεις του Υπουργείου Υποδομών, 
Μεταφορών και Δικτύων καθώς και του Υπουργείου 
Δημόσιας Τάξης και Προστασίας του Πολίτη, αναρτούν 
στις επίσημες ιστοσελίδες τους τις αναγκαίες πληρο¬ 
φορίες, το ισχύον δίκαιο, τα προβλεπόμενα μέτρα και 
την οριζόμενη διαδικασία για τις τροχαίες παραβάσεις 
του παρόντος σε συνεργασία με τους οργανισμούς οδι¬ 
κής ασφάλειας, τις μη κυβερνητικές οργανώσεις που 
δραστηριοποιούνται στον τομέα της οδικής ασφάλειας 
και τις λέσχες αυτοκινήτου, ώστε να ενημερώνονται οι 
χρήστες του οδικού δικτύου της χώρας. 

Άρθρο 9 
Παραρτήματα 

Τα συνημμένα Παραρτήματα I και II προσαρτώνται 
στο παρόν και αποτελούν αναπόσπαστο τμήμα του. Με 
κοινή απόφαση των Υπουργών Υποδομών, Μεταφορών 
και Δικτύων και Δημόσιας Τάξης και Προστασίας του 
Πολίτη τροποποιούνται και συμπληρώνονται τα Παραρ¬ 
τήματα του παρόντος. 

ΠΑΡΑΡΤΗΜΑ I 

ΔΕΔΟΜΕΝΑ ΠΟΥ ΑΦΟΡΟΥΝ ΤΗΝ ΕΡΕΥΝΑ ΤΟΥ ΑΡΘΡΟΥ 4 


Στοιχείο 

Υ/Π (1) 

Παρατηρήσεις 

Δεδομένα σχετικά με το όχημα 

Υ 


Κράτος μέλος αριθμού κυκλοφορίας 

Υ 


Αριθμός άδειας κυκλοφορίας 

Υ 

“(Α^) 

Δεδομένα σχετικά με την παράβαση 

Υ 


Κράτος μέλος παράβασης 

Υ 


Ημερομηνία παράβασης 

Υ 


Χρόνος παράβασης 

Υ 


Σκοπός της έρευνας 

Υ 

Κωδικός που αναφέρει τον τύπο της παράβασης, 
όπως καταγράφονται στο άρθρο 2 

1 = Υπέρβαση ταχύτητας 

2 = Οδήγηση σε κατάσταση μέθης 

3 = Μη χρήση ζώνης ασφαλείας 

4 = Παραβίαση φωτεινού κόκκινου σηματοδότη 

5 = Οδήγηση σε απαγορευμένη λωρίδα 

10 = Οδήγηση υπό την επήρεια ναρκωτικών 

11 = Μη χρήση προστατευτικού κράνους 

12 = Παράνομη χρήση κινητού τηλεφώνου ή 
άλλης συσκευής επικοινωνίας κατά την οδήγηση 

μ) Υ = Υποχρεωτικό όταν διατίθεται στο εθνικό μητρώο Π = προαιρετικό 

(2) Εναρμονισμένη σύντμηση εγγράφου, βλέπε οδηγία 1999/37/ΕΚ του Συμβουλίου, της 29ης Απριλίου 

1999, σχετικά με τα έγγραφα κυκλοφορίας οχημάτων (ΕΕ Ε 138 της 1.6.1999, σ. 57) 


ΠΑΡΕΧΟΜΕΝΑ ΣΤΟΙΧΕΙΑ ΔΕΔΟΜΕΝΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 4 

Μέρος I. Δεδομένα που αφορούν οχήματα ___ 


Στοιχείο 

Υ/Π (1) 

Παρατηρήσεις 

Αριθμός άδειας κυκλοφορίας 

Υ 


Αριθμός πλαισίου / νΐΝ 

Υ 


Χώρα αριθμού κυκλοφορίας 

Υ 


Κατασκευαστής 

Υ 

(ϋ.1 {λ] ) π.χ. Ροτά, Ορεί, Κεηπιιΐΐ 

Εμπορικός τύπος του οχήματος 

Υ 

(Ό.3) π.χ. Ροειίδ, Αδίτα, Με§πηε 

Κωδικός κατηγορίας ΕΕ 

Υ 

(I) π.χ. μοτοποδήλατα, μοτοσικλέτες, αυτοκίνητα 

111 Υ = Υποχρεωτικό όταν διατίθεται στο εθνικό μητρώο Π = προαιρετικό 
(2) Εναρμονισμένη σύντμηση εγγράφου, βλέπε οδηγία 1999/37/ΕΚ 

Μέρος II. Δεδομένα που αφορούν κατόχους ή ιδιοκτήτες οχημάτων 


Στοιχείο 

Υ/Π (|) 

Παρατηρήσεις 

Δεδομένα που αναφέρονται στους 
κατόχους του οχήματος 

Υ 

(0.1 (Ζ) ) 

Τα δεδομένα αναφέρουν τον κάτοχο της 
συγκεκριμένης άδειας κυκλοφορίας 

Επώνυμο ή επωνυμία των κατόχων ή 
της εταιρείας 

Υ 

(αι.ΐ) 

Χρησιμοποιούνται χωριστά πεδία για το επώνυμο ή 
την επωνυμία, τα συνθετικά, τους τίτλους κ,λπ. και 
κοινοποιούνται σε εκτυπώσιμη μορφή 

Όνομα 

Υ 

(0.1.2) 

Χρησιμοποιούνται χωριστά πεδία για το μικρό 
όνομα ή ονόματα ή τα αρχικά και κοινοποιούνται 
σε εκτυπώσιμη μορφή 

Διεύθυνση 

Υ 

(0.1.3) 

Χρησιμοποιούνται χωριστά πεδία για την οδό, τον 
αριθμό της οικίας, τον ταχυδρομικό κώδικα, τον 
τόπο κατοικίας, τη χώρα κατοικίας κ,λπ. και 
κοινοποιούνται σε εκτυπώσιμη μορφή. 

Νομικό πρόσωπο 

Υ 

Πρόσωπο, όμιλος, εταιρεία, επιχείρηση κ,λπ. 



Σε περίπτωση αποσυρμένων οχημάτων, κλεμμένων 
οχημάτων ή πινακίδων κυκλοφορίας ή οχημάτων 
με ληγμένη άδεια κυκλοφορίας δεν παρέχονται 
πληροφορίες σχετικά με τον κάτοχο. Αντίθετα 
επιστρέφεται το μήνυμα «Μη γνωστοποιήσιμη 
πληροφορία». 

(1> Υ = Υποχρεωτικό όταν διατίθεται στο εθνικό μητρώο Π = προαιρετικό 
(2) Εναρμονισμένη σύντμηση εγγράφου, βλέπε οδηγία 1999/37/ΕΚ 

ΠΑΡΑΡΤΗΜΑ II 

ΠΡΟΤΥΠΟ ΓΙΑ ΤΗΝ ΕΝΗΜΕΡΩΤΙΚΗ ΕΠΙΣΤΟΛΗ 
που αναφέρεται στο άρθρο 5 

Σελίδα 1 


ΕΛΛΗΝΙΚΗ ΔΗΜΟΚΡΑΤΙΑ 
ΕΛΛΗΝΙΚΗ ΑΣΤΥΝΟΜΙΑ 


(Τίτλος Αρχής) 

Ταχ. Δ-νση:. 

Ταχ. Κώδικας:... 

Τηλ.: +30. 

Ραχ: +30. 

Αριθμ. Πρωτοκ.: 


Ημερομηνία: 


ΠΡΟΣ: 

ΕΠΩΝΥΜΟ:. 

ΟΝΟΜΑ:. 

ΧΩΡΑ:. 

ΔΗΜΟΣ/ ΠΕΡΙΟΧΗ:. 

ΠΟΛΗ:. 

ΟΔΟΣ:. 

ΑΡ.. 


ΕΝΗΜΕΡΩΤΙΚΗ ΕΠΙΣΤΟΛΗ 

(5 σελίδες με παρούσα) 


Αφορά τροχαία παράβαση, η οποία διεπράχθη στην Ελλάδα και έχει σχέση με την οδική ασφάλεια. 


Ο ΔΙΟΙΚΗΤΗΣ 

(τ.σ. - υπογραφή) 

0/Η.διαπίστωσα ότι στις. 

(Βαθμός, ονοματεπώνυμο) (ημερομηνία) 

διεπράχθη τροχαία παράβαση σε σχέση με την οδική ασφάλεια από όχημα με ακόλουθα στοιχεία: 

ΧΩΡΑ ΑΡΙΘ. ΚΥΚΛ.:. ΕΙΔΟΣ:. 

ΑΡΙΘ ΚΥΚΛ.:. ΚΑΤΑΣΚΕΥΑΣΤΗΣ:. 

ΜΟΝΤΕΛΟ:. 

ΧΡΩΜΑ:. 


Είστε καταχωρισμένος ως ο κάτοχος της άδειας κυκλοφορίας του προαναφερθέντος οχήματος. Μ □ 

Ο κάτοχος της άδειας κυκλοφορίας του προαναφερθέντος οχήματος δήλωσε ότι οδηγούσατε το 

όχημα εκείνο όταν διεπράχθη η τροχαία παράβαση που έχει σχέση με την οδική ασφάλεια. Μ □ 

Στη σελίδα 3 περιγράφονται οι σχετικές λεπτομέρειες της παράβασης. 

Οι προβλεπόμενες κυρώσεις της παράβασης αυτής είναι: 


ΔΙΟΙΚΗΤΙΚΟ 
ΠΡΟΣΤΙΜΟ (ΕΙΙΚ) 

ΑΦΑΙΡΕΣΗ (αριθμός ημερών) 

Σύστημα Ελέγχου 
Συμπεριφοράς 
Οδηγών 

(Ροίηΐ δγϊΐθίτι) 

ΠΟΙΝΙΚΟ ΣΚΕΛΟΣ 

(Πλημμέλημα ή Πταίσμα) 

Πινακίδων & Άδειας 
Κυκλοφορίας 

Άδειας 

Οδήγησης 







Προθεσμίες καταβολής διοικητικού προστίμου από τον παραβάτη: 

α. Σε περίπτωση που ο παραβάτης δεν έχει αντιρρήσεις, καταβάλλει το ήμισυ εντός δέκα (10) ημερών ή χωρίς 
έκπτωση, εντός προθεσμίας εξήντα (60) ημερών από την ημερομηνία λήψης της συστημένης ενημερωτικής 
επιστολής 

β. Σε περίπτωση που ο παραβάτης έχει αντιρρήσεις, καταβάλλει το ήμισυ εντός δέκα (10) ημερών από την 
ημερομηνία λήψης της συστημένης επιστολής απάντησης της Αρχής, εφόσον δεν έγιναν δεκτές από τη 
βεβαιούσα Αρχή οι αντιρρήσεις που διατύπωσε αυτός ή χωρίς έκπτωση, εντός προθεσμίας εξήντα (60) ημερών 
από την ημερομηνία λήψης από τον παραβάτη του συστημένου εντύπου απάντησης 

γ. Το διοικητικό πρόστιμο καταβάλλεται από τον παραβάτη στο Χρηματοπιστωτικό Ίδρυμα.με 

κωδικό (5ΝΛ/ΙΡΤ) .επ' ονόματι του Φορέα. στο λογαριασμό (ΙΒΑΝ) 

. υπό την αιτιολογία. 

Σας συμβουλεύουμε να συμπληρώσετε το συνημμένο έντυπο απάντησης (σελίδα 4) και να το αποστείλετε στην 
αναγραφόμενη διεύθυνση, εάν δεν πληρώσετε το παρόν διοικητικό πρόστιμο. 


Η παρούσα επιστολή θα εξεταστεί σύμφωνα με το εθνικό δίκαιο της Ελλάδας. 


(1) Συμπληρώνεται από την Αρχή αντίστοιχα. 

Λεπτομέρειες σχετικές με την παράβαση 


α) Στοιχεία της παράβασης: 

Οδός: . 

Οικοδ. Αριθμ/ Χλμ. θέση: . 

Δήμος/ Περιοχή: . 

Ημέρα: . 

Ημερομηνία: . 

Ώρα: . 

Χαρακτηρισμός παράβασης: Μ. 

Λεπτομερής περιγραφή της παράβασης: < 1 2 >. 


Παραπομπή στις σχετικές νομικές διατάξεις: * 3 ). 

Περιγραφή των αποδεικτικών στοιχείων της παράβασης ή παραπομπή σε αυτά:* 4 ) 


β) Στοιχεία της συσκευής ελέγχου που χρησιμοποιήθηκε για να διαπιστωθεί η παράβαση:* 5 ) * 5α ) 

Προσδιορισμός της συσκευής:. 

Αναγνωριστικός αριθμός της συσκευής:. 

Ημερομηνία τελευταίας βαθμονόμησης:. 

Ημερομηνία λήξης της τελευταίας βαθμονόμησης:. 

γ) Αποτέλεσμα εφαρμογής της συσκευής: * 6 ) 


(1) Αναγράφεται αντίστοιχα με επιλογή από τα κατωτέρω: 

υπέρβαση ταχύτητας, μη χρήση της ζώνης ασφαλείας, παραβίαση φωτεινού κόκκινου σηματοδότηή σχετικού σήματος ή 
σήμανσης ακινητοποίησης του οχήματος,οδήγηση σε κατάσταση μέθης, οδήγηση υπό την επήρεια ναρκωτικών, μη χρήση 
προστατευτικού κράνους, χρήση απαγορευμένης λωρίδας, παράνομη χρήση κινητού τηλεφώνου ή άλλων συσκευών 
επικοινωνίας κατά την οδήγηση. 

(2) Διατύπωσή της παράβασης κατά την αντίστοιχη νομική διάταξη του ν. 2696/1999 («Κύρωση του Κώδικα Οδικής 
Κυκλοφορίας»), ως ισχύει. 

(3) Παραπομπή στην ακριβή διάταξη του ν. 2696/1999 («Κύρωση του Κώδικα Οδικής Κυκλοφορίας»), ως ισχύει (π.χ. άρθρο 20, 
παρ. 12, εδάφ. α'). 

(4) Μνημονεύονται φωτογραφίες, εκτυπώσεις κ.λπ. αποδεικτικά στοιχεία σχετικά με την παράβαση. 

(5) Δεν ισχύει εφόσον δεν χρησιμοποιήθηκε καμία συσκευή. 

(5 α ) Αναγράφονται, αντίστοιχα ο κατασκευαστής και το μοντέλο της συσκευής ελέγχου, ο αναγνωριστικός αριθμός (εθΠδΙηυπιύθτ) 
αυτής, καθώς και οι ημερομηνίες τελευταίας βαθμονόμησης και λήξης αυτής όπου προβλέπεται και απαιτείται. 

(6) Αναγραφή της ακριβούς μέτρησης της συσκευής. 

Έντυπο απάντησης 

(Παρακαλείσθε να χρησιμοποιήσετε κεφαλαία) 

Αριθμ. Πρωτοκ.:.Μ 

Α. Στοιχεία ταυτότητας οδηγού: 

Επώνυμο: . 

Όνομα: . 

Πατρώνυμο: . 

Μητρώνυμο: . 

Τόπος γέννησης: . 

Ημερομηνία γέννησης: . 

Β. Στοιχεία διεύθυνσης κατοικίας: 

Χώρα: . 

Περιοχή/Δήμος: . 

Πόλη: . 

Οδός: . 

Γ. Στοιχεία άδειας οδήγησης: 

Αριθμός: . 

Ημερομηνία έκδοσής: . 

Αρχή έκδοσής: . 

Κατηγορία: . 

Δ. Κατάλογος ερωτήσεων: 

1. α.Το ανωτέρω περιγραφόμενο όχημα είναι καταχωρισμένο στο όνομά σας; 

β. Εάν όχι, ο κάτοχος της άδειας κυκλοφορίας είναι: 

Επώνυμο: . 

Όνομα: . 

Δ/ΝΣΗ ΚΑΤΟΙΚΙΑΣ 
Πόλη: 

Οδός: 

2. α. Αναγνωρίζετε ότι διαπράξατε την παράβαση; 

β. Εάν δεν το αναγνωρίζετε, παρακαλείσθε να εξηγήσετε γιατί: 


Ναι 

□ 


Ναι 

□ 


Όχι 

□ 


Όχι 

□ 


3. Παρακαλείσθε, εφόσον έχετε αντιρρήσεις, να αποστείλετε το συμπληρωμένο έντυπο εντός εξήντα (60) 
ημερών από την ημερομηνία λήψης της παρούσας ενημερωτικής επιστολής στην κάτωθι Αρχή: 


(Τίτλος Αρχής) 

Ελλάδα, Πόλη:.Δήμος/ Περιοχή: 

Ταχ. Δ-νση:.Ταχ. Κώδ.:. 

Τ ηλ.: +30.Ρειχ: +30. 


Σε περίπτωση που δεν υπάρξει δικαστική συνέχεια, θα ενημερωθείτε εντός εξήντα (60) ημερών από τη λήψη του 
εντύπου απάντησής σας. 

.( 2 ) 

(Τόπος, ημερομηνία) 


(Υπογραφή) 


.( 2 ) 


(1) Συμπληρώνεται από την Αρχή. 

(2) Συμπληρώνεται από παραβάτη. 

ΠΛΗΡΟΦΟΡΙΕΣ ΓΙΑ ΤΟΝ ΠΑΡΑΒΑΤΗ 

Η παρούσα υπόθεση θα εξετασθεί από: 

(Τίτλος Αρχής) 


1. Ο παραβάτης έχει δικαίωμα να υποβάλλει τις αντιρρήσεις του προς την βεβαιούσα την παράβαση Αρχή, 
εντός προθεσμίας εξήντα (60) ημερών, από την ημερομηνία λήψης της συστημένης ενημερωτικής 
επιστολής, συμπληρώνοντας το σχετικό Έντυπο Απάντησης (σελίδα 4). 

2. Σε περίπτωση που ο παραβάτης δεν έχει αντιρρήσεις, καταβάλλει το ήμισυ εντός δέκα (10) ημερών ή χωρίς 
έκπτωση, εντός προθεσμίας εξήντα (60) ημερών από την ημερομηνία λήψης της συστημένης ενημερωτικής 
επιστολής 

3. Σε περίπτωση που ο παραβάτης έχει αντιρρήσεις, καταβάλλει το ήμισυ εντός δέκα (10) ημερών από την 
ημερομηνία λήψης της συστημένης επιστολής απάντησης της Αρχής, εφόσον δεν έγιναν δεκτές από τη 
βεβαιούσα Αρχή οι αντιρρήσεις που διατύπωσε αυτός ή χωρίς έκπτωση, εντός προθεσμίας εξήντα (60) 
ημερών από την ημερομηνία λήψης από τον παραβάτη του συστημένου εντύπου απάντησης 

4. Η βεβαιούσα την παράβαση Αρχή δικαιούται σε περαιτέρω εξέταση της υπόθεσης ανάλογα με το είδος της 
παράβασης από αρμόδιο ελληνικό δικαστήριο 

5. Σε κάθε περίπτωση καταβολής ποσού προστίμου, ο παραβάτης υποχρεούται, αφού καταβάλλει το διοικητικό 
πρόστιμο, σύμφωνα με τα οριζόμενα στη σελ. 2 του παρόντος Παραρτήματος, να αποστείλει άμεσα σ την 
βεβαιούσα την παράβαση Αρχή, σχετικό αποδεικτικό καταβολής. 

6. Σε περίπτωση επιβολής διοικητικού μέτρου αφαίρεσης άδειας και πινακίδων κυκλοφορίας ή/ και άδειας 
οδήγησης ο οδηγός, κάτοχος ή ιδιοκτήτης υποχρεούται, να αποστείλει αυτά στη βεβαιούσα την παράβαση 
Αρχή, εντός προθεσμίας πέντε (5) ημερών από την ημερομηνία λήψης της συστημένης Ενημερωτικής 
Επιστολής. Αυτός που δεν συμμορφώνεται με τη διάταξη αυτή τιμωρείται με φυλάκιση ενός (1) έως τριών 
(3) μηνών. Η εκτέλεση του διοικητικού μέτρου δεν επηρεάζεται από την έκβαση της ποινικής δίκης. 

7. Η καταβολή του διοικητικού προστίμου δεν απαλλάσσει τους παραβάτες της ποινικής δίωξης. 

8. Στην περίπτωση που η παράβαση έχει και ποινικό σκέλος, ακολουθεί καταμήνυση αυτής και άμεση υποβολή 
της στον Δημόσιο Κατήγορο του Πταισματοδικείου (στην περίπτωση πταίσματος) ή στον Εισαγγελέα του 
Πλημμελειοδικείου (στην περίπτωση πλημμελήματος), της περιοχής που διαπράχθηκε για τις δικές τους 
ενέργειες. 

Επισημαίνεται ότι οι σε βαθμό πταίσματος παραβάσεις, επισύρουν κράτηση και πρόστιμο, ενώ οι σε βαθμό 
πλημμελήματος φυλάκιση και χρηματική ποινή. 


Η παρούσα επιστολή αυτή καθ' αυτήν δεν οδηγεί σε έννομες συνέπειες. 

Άρθρο 10 

(Άρθρο 13 Οδηγίας 2011/82) 

Ισχύς 

Οι διατάξεις του παρόντος διατάγματος μετά των Παραρτημάτων αυτού ισχύουν από την 7η Νοεμβρίου 2013. 
Στον Υπουργό Υποδομών, Μεταφορών και Δικτύων αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 7 Μάίου 2014 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΧΡΗΣΤΟΣ ΣΤΑΪΚΟΥΡΑΣ 

ΥΦΥΠΟΥΡΓΟΣ ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΙΧΑΗΛ ΠΑΠΑΔΟΠΟΥΛΟΣ 


ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΑΘΑΝΑΣΙΟΥ 


ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΓΑΧ 210 52 21 004 












